CELEX: 32009R0911
Language: sk
Date: 2009-09-29 00:00:00
Title: Nariadenie Komisie (ES) č. 911/2009 z  29. septembra 2009 o povolení nového použitia prípravku Pediococcus acidilactici CNCM MA 18/5M ako kŕmnej doplnkovej látky pre lososovité a krevety (držiteľ povolenia Lallemand SAS) (Text s významom pre EHP)

30.9.2009   
            
            
               SK
            
            
               Úradný vestník Európskej únie
            
            
               L 257/10
            
         
      NARIADENIE KOMISIE (ES) č. 911/2009
   z 29. septembra 2009
   o povolení nového použitia prípravku Pediococcus acidilactici CNCM MA 18/5M ako kŕmnej doplnkovej látky pre lososovité a krevety (držiteľ povolenia Lallemand SAS)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udelenia takéhoto povolenia.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia nového použitia prípravku Pediococcus acidilactici CNCM MA 18/5M ako kŕmnej doplnkovej látky pre lososovité a krevety, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Používanie uvedeného prípravku z mikroorganizmov bolo povolené bez časového obmedzenia nariadením Komisie (ES) č. 1200/2005 (2) pre kurčatá na výkrm a nariadením Komisie (ES) č. 2036/2005 (3) pre ošípané na výkrm.
            
         
               (5)
            
            
               Na podporu žiadosti o povolenie tohto prípravku pre lososovité a krevety boli predložené nové údaje. Európsky úrad pre bezpečnosť potravín (ďalej len „úrad“) vo svojich stanoviskách z 1. apríla 2009 (4) dospel k záveru, že prípravok Pediococcus acidilactici CNCM MA 18/5M nemá nepriaznivé účinky na zdravie zvierat, ľudí, ani na životné prostredie a že používanie uvedeného prípravku môže mať pozitívny vplyv, pričom sa zvýši množstvo dobre vyvinutých lososovitých a zlepší schopnosť prežitia a prírastkovosť kreviet. Úrad sa nedomnieva, že sú potrebné osobitné požiadavky na monitorovanie po uvedení doplnkovej látky na trh. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia uvedeného prípravku vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. septembra 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 195, 27.7.2005, s. 6.
   
      (3)  Ú. v. EÚ L 328, 15.12.2005, s. 13.
   
      (4)  The EFSA Journal (2009) 1038, s. 2 a 1037, s. 1.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  CFU/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: Iné zootechnické doplnkové látky (priaznivo ovplyvňujú prírastok zvierat)
                  
               
            
                  4d1712
               
               
                  Lallemand
                  SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Zloženie doplnkovej látky:
                              Prípravok zo životaschopných buniek Pediococcus acidilactici CNCM MA 18/5M s obsahom minimálne 1 × 1010 CFU/g doplnkovej látky
                           
                        
                               
                           
                           
                              Charakteristika účinnej látky:
                              Životaschopné bunky Pediococcus acidilactici CNCM MA 18/5M
                           
                        
                               
                           
                           
                              Analytická metóda (1):
                              
                                           
                                       
                                       
                                          Kvantifikácia: metódou platňového nanášania na MSR agar pri inkubačnej teplote 37 °C.
                                       
                                    
                                           
                                       
                                       
                                          Identifikácia: metódou gélovej elektroforézy s pulzným poľom (PFGE).
                                       
                                    
                        
               
                  lososovité
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, čas použiteľnosti a stabilitu pri granulovaní.
                           
                        
                              2.
                           
                           
                              Odporúčaná dávka pre lososovité 3 × 109 CFU/kg kompletného krmiva
                           
                        
                              3.
                           
                           
                              Na účely bezpečnosti: Pri manipulácii sa používa ochranná dýchacia maska.
                           
                        
               
                  20. októbra 2019
               
            
                  krevety
               
               
                  1 × 109
                  
               
            
         (1)  Podrobné informácie o analytických metódach sú k dispozícii na tejto webovej stránke referenčného laboratória Spoločenstva: www.irmm.jrc.be/crl-feed-additives